Fuaras mian, ón, fuaras mian
Donnchadh Mór Ó Dálaigh cct.
Fuaras mian, ón, fuaras mian,
rí saidhbhir agus é fial,
file mi-se ag iarraidh grás
mar dhleaghthair gach dámh do riar.
Fuaras neart, ón, fuaras neart,
rí láidir agus é ceart,
rí éisdeas bille na mbocht,
rí nach olc do-rinne a reacht.
Mo rí mór, ón, mo rí
mór,
rí nach cuireann suim i stór;
ag so an rí dhíolas gach neach
don uile idir bheag Is mór.
Mo rí féin, ón, mo rí
féin,
rí nach diultann neach fan ngréin;
ós é as fhearr dhíolfas mo
dhán
molfad tar cách mo rí féin.
Leigeam dóibh, ón, leigeam dóibh
táinte slóigh an bheatha bhuain;
molaim feasda rí na ríogh,
is é Críost as fhearr fa dhuain.
Míchéal maor, ón, Míchéal
maor,
nar leig mé as an raon riamh,
molfaidh mi-se aingeal Dé
ós dó féin fuaras mo mhian. Fuaras.